Thea Totland

Thea W. Totland (født 21. august 1969) er en norsk advokat og spesialist i barnerett. Hun er daglig leder i Barneadvokatene, et advokatfirma som kun arbeider med saker som handler om barn. 

Totland er cand. jur. fra Universitetet i Oslo og har i tillegg en Advanced Master in Children's Rights fra Université de Fribourg / Institut Universitaire Kurt Bösch i Sveits. Hun har arbeidet som advokat siden 2005 og har tidligere jobbet som jurist og saksbehandler i barnevernet i Asker. 

Totland er forfatter av boken Barneadvokaten, som er en oppslagsbok om barns juridiske rettigheter. Hun er også medforfatter av flere andre fagbøker om juridiske problemstillinger knyttet til barn.

Thea Totland er født og oppvokst i Oslo, hun er gift med Per Arne Totland.

Bibliografi 
 Thea Totland: Barneadvokaten - regler og rettigheter som er viktige for barn, Cappelen Damm 2012, ISBN 9788202318659
 Geir Kjell Andersland, Thea Totland et al: De Castbergske barnelover 1915-2015 (antologi), Cappelen Damm 2015, ISBN 9788202486372
 Bjørn Enoksen, Thea Totland et al: Forebygging av overgrep mot barn og unge, INFOVEST forlag 2015, ISBN 9788290910957

Referanser

Eksterne lenker 
 Domstolene som scene for relasjonstyrannen Haugesunds Avis, 15.08.2022
 Barnevern: Grove feil viser vei Dagbladet, 02.05.2020
 Hvordan havnet 26 norske barnevernssaker i Strasbourg? Aftenposten, 18.09.2019
 Delt bosted? Det er alt for lettvint å tro at 50/50 er vidundermedisin Aftenposten, 22.03.2019
 Ni bud for hva vi ønsker oss i en sakkyndig utredning Aftenposten, 17.06.2018
 Barnevernets bruk av advokater utfordrer rettssikkerheten Aftenposten, 10.04.2018

Norske advokater
Fødsler i 1969